‘ତତ୍କାଳ ତିନି ତଲାକ୍‌’କୁ ଅସାମ୍ବିଧାନିକ ଘୋଷଣା କରିବାର ୭ ମାସ ପରେ ସୁପ୍ରିମକୋର୍ଟ ଆଜିମୁସଲିମ୍‌ ଧର୍ମରେ ପ୍ରଚଳିତ ‘ବହୁବିବାହ’ ଏବଂ ‘ନିକାହ ହଲାଲା’ ପ୍ରଥାର ସାମ୍ବିଧାନିକ ବୈଧତା ପରୀକ୍ଷା କରିବା ପାଇଁ ରାଜି ହୋଇଛନ୍ତି। କୋର୍ଟ ମଧ୍ୟ ଏନେଇ କେନ୍ଦ୍ର ସରକାର ଏବଂ ଆଇନ କମିସନ୍‌ଙ୍କ ମତାମତ ଲୋଡ଼ିଛନ୍ତି। ମୁସଲିମ ଧର୍ମରେ ପ୍ରଚଳିତ ଏହି ଦୁଇଟି ପ୍ରଥାକୁ ବିରୋଧ କରି ସୁପ୍ରିମକୋର୍ଟରେ ଆଗତ କିଛି ଆବେଦନର ଶୁଣାଣି କରି ଆଜି ପ୍ରଧାନ ବିଚାରପତି ଦୀପକ ମିଶ୍ର, ବିଚାରପତି ଏ ଏମ୍‌ ଖାନ୍‌ଓ୍ଵିଲକର ଏବଂ ଡି ଓ୍ଵାଇ ଚନ୍ଦ୍ରଚୂଡ଼ଙ୍କ ଖଣ୍ଡପୀଠ ଏହି ଦୁଇଟି ପ୍ରସଙ୍ଗର ଶୁଣାଣି ଏକ ପାଞ୍ଚଜଣିଆ ବୃହତ୍‌ ଖଣ୍ଡପୀଠ କରିବେ ବୋଲି ସ୍ପଷ୍ଟ କରିିଛନ୍ତି।